ཕ་མ་ལ་བསྙེན་བཀུར་བྱེད་པ་ནི་བཀུར་བའི་མཆོག་ཏུ་བརྩི་བ་དེ་ནི་བོད་ཀྱི་ཁྱིམ་ཚང་གི་ཀུན་སྤྱོད་འཚོ་བའི་མ་མཐའི་བླང་བྱ་ཞིག་ཡིན།བོད་ཀྱི་ཁྱིམ་ཚང་ཕལ་མོ་ཆེས་གཏམ་རྒྱུད་དང་གཏམ་དཔེ་སོགས་བརྒྱུད་ནས་ཆེ་བཀུར་ཆུང་བྱམས་ཀྱི་ཁྱིམ་སྲོལ་ནང་དོན་དེ་དག་བརྒྱུད་སྒྲོག་བྱེད་ལ།དེ་ནི་ཧ་ལམ་མི་རྣམས་ཀྱི་བྱིས་པའི་དུས་ཀྱི་སློབ་གསོ་མྱོང་བ་ཐོག་མའང་ཡིན།གཏམ་རྒྱུད་དང་གཏམ་དཔེ་སོགས་བརྒྱུད་ནས་བུ་ཕྲུག་ལ་ཕ་མ་དང་རྒན་པ་ལ་བཀུར་དགོས་པ་དང་།མི་ལ་ཆེ་ཆུང་དགོས་པར་བསྟན་པ་ཡིན།